אינדילה

אינדילה (בצרפתית: Indila; נולדה ב-26 ביוני 1984) היא זמרת-יוצרת צרפתייה. סגנונה המוזיקלי משלב פופ, מוזיקת עולם ופופ פולק. היא ידועה בשל להיטה העולמי "Dernière danse", שיצא בנובמבר 2013, ובשיאו כבש צמרות מצעדים רבות. השיר נמכר במספר עותקים רב, והפך לשירה המזוהה ביותר. בשנת 2014, הוציאה לאור את אלבום הבכורה שלה Mini World, שזכה גם כן להצלחה רבה, ומכר קרוב למיליון עותקים. באותה שנה, זכתה גם בפרס המוזיקה של MTV אירופה, בקטגוריית האמן הצרפתי הטוב ביותר.

 ביוגרפיה 
אינדילה נולדה ב-26 ביוני 1984, בשם עדילה סדראיה (Adila Sedraïa) בפריז, שצרפת, לאמה החד הורית, וגדלה עם אמה, סבתה ושתי אחיותיה הגדולות. סבתה נהגה לשיר בחתונות ובאירועים שונים. אינדילה מתארת את עצמה כ"ילדת העולם", מאחר שמוצא משפחתה הוא ממספר מקומות ברחבי העולם: אלג'יראי, קמבודי, מצרי והודי. היא מצהירה כי שם הבמה "אינדילה" בא מאהבתה שאינה יודעת שובע להודו. לפני שפצחה בקריירת השירה שלה, היא עבדה כמדריכת טיולים בשוק הבינלאומי של רנז'יס. היא מספרת כי זמרים כגון אנריקו מסיאס ומייקל ג'קסון השפיעו עליה בילדותה.

בנוסף לשיריה הצרפתיים, היא שרה מספר שירים בשפה האנגלית: 'Dreamin, בשיתוף יוסופה, ו-Bye Bye Sony עם די ג'יי אבדל. בנוסף, היא שרה ביפנית ולקחה חלק בפזמון של השיר היפני Criminel בשיתוף טאלף. בשנת 2007, היא נישאה למפיק-תקליטן פסקל קואו, שקישר אותה לעולם הראפ. בעקבות זאת לקחה אינדילה חלק בשיתופי פעולה עם כמה ראפרים צרפתיים.

אינדילה החלה את קריירת השירה שלה בשנת 2010 עם שירה "Trinité". לאחר ההצלחה הפושרת בתחילת הקריירה שלה, יצא לאור בשנת 2013, סינגל הפריצה שלה "Dernière danse", מתוך אלבום הבכורה שלה Mini World.

 קריירה 
בשנת 2010 הוציאה אינדילה לאור את סינגל הבכורה שלה "Trinité". הסינגל לא זכה להצלחה רבה ברחבי העולם, ואף מכירותיו לא הרקיעו שחקים. לאחר מכן הוציאה כמה שיתופי פעולה עם ראפרים, זמרים צרפתיים, ומפיקים רבים ושונים בצרפת ומחוצה לה. לאחר מכן בשנת 2013 החלה את הקריירה שלה "מחדש", כשהוציאה לאור ב-13 בנובמבר באותה שנה, את שירה "Dernière danse". הסינגל זכה להצלחה גדולה ברחבי העולם, כאשר בשיאו הגיע למקום הראשון במצעדים רבים ביניהם, ישראל ויוון. את הסינגל כתבה היא לבדה, כאשר על ההפקה היה מופקד סקלפוביץ', שהפיק לה שירים נוספים באלבום. הסינגל הפך לאחד מהשירים המזוהים ביותר עם צרפת, וביוטיוב זכה להצלחה רבה גם כן. עד היום זהו הסינגל המצליח ביותר שלה. הסינגל זכה לגרסאות כיסוי רבות, ולרמיקסים רבים ברחבי העולם כולו.

לאחר ההצלחה שזכתה עם הסינגל הראשון מהאלבום החדש שלה, היא הוציאה לאור את האלבום עצמו תחת השם Mini World, ב-24 בפברואר 2014. מהאלבום יצאו חמישה סינגלים בסך הכל. הסינגל השני מהאלבום היה "Tourner dans le vide", והוא יצא לאור ב-13 בפברואר 2014. הסינגל זכה להצלחה רבה בצרפת כאשר בשיאו הגיע למקום ה-13 במצעד השירים הצרפתיים. לאחר מכן הוציאה שני סינגלים נוספים מאותו אלבום; "S.O.S", ו-"Love Story". שני הסינגלים זכו להצלחה רבה, בעיקר בצרפת. בין הוצאת הסינגלים הרשמיים מן האלבום, הוציאה גם סינגל שיווקי בשם "Run Run". הסינגל זכה להצלחה מתונה למרות שלא יצא לו ווידאו קליפ מלא, אלא רק הופעה.

באוגוסט 2019, שלוש שנים בהן לא הוציאה מוזיקה, הוציאה אינדילה את השיר "Parle à ta tête", כסינגל הראשון מתוך אלבומה השני העתידי. בנובמבר 2019, יצא הווידאו קליפ המלא של השיר, תוך שהועלה לערוץ היוטיוב שלה.

 קרדיטים בשירים 
שמאל|ממוזער|276x276px|אינדילה, 2014שירים שאותם אינדילה כתבה, הלחינה או הפיקה, ושירים בהם השתתפה:
 2010: "Poussière d'empire" מאת ניסבל בשיתוף אינדילה
 2010: "J'ai besoin d'y croire" מאת אדמירל די & אווה אימאני
 2010: "Thug mariage" מאת רוף בשיתוף אינדילה
 2011: "Bye Bye Sonyé" מאת דיג'יי עבד בשיתוף אינדילה
 2012: "Avec toi" מאת אקסל טוני בשיתוף תוניסאי
 2012: "Plus haut" מאת מר. פוקורה בשיתוף אינדילה
 2012: "Plus jamais" מאת סולטן
 2012: "'Dreamin" מאת יוסופה בשיתוף אינדילה & סקלפוביץ'
 2013: "Ma reine" מאת אקסל טוני בשיתוף אדמירל די
 2016: "Baila" מאת אישתאר
 2016: "Toi et moi" מאת אישתאר

 דיסקוגרפיה 
 אלבומי אולפן 
ממוזער|164x164px|אינדילה, בהופעה
שםפרטי האלבוםמיקומי שיאתאריםצרפתפלנדריהולוניהגרמניהפוליןשווייץMini World יצא לאור: 24 בפברואר 2014
 חברת תקליטים: קפיטול רקורדס116132111 צרפת: יהלום
 פולין: יהלום
 בלגיה: פלטינה

 פרסים ומועמדויות 
שנהפרסמועמדתוצאה2014פרסי המוזיקה של MTV אירופה - האמן הצרפתי הטוב ביותרIndila פרסי המוזיקה של MTV אירופה - האמן האירופאי הטוב ביותר פרסי המוזיקה של Trace Urban - האמן הטוב ביותר פרסי המוזיקה של NRJ - מילות הפרנקופונית של השנה"Dernière danse" 2015פרסי המוזיקה של NRJ - האמנית הצרפתייה הטובה ביותרIndila Victoires de la musique - אלבום השנהMini World Victoires de la musique - הווידאו קליפ של השנה"Dernière danse" 

 קישורים חיצוניים 

 אינדילה ברשת החברתית אינסטגרם


 הערות שוליים 

*
קטגוריה:זמרות צרפתיות
קטגוריה:זמרות-יוצרות צרפתיות
קטגוריה:זמרות פופ צרפתיות
קטגוריה:מוזיקאים צרפתים
קטגוריה:אמנים צרפתים הידועים בשם במה
קטגוריה:זוכי פרס המוזיקה של MTV אירופה
קטגוריה:צרפתים ממוצא קמבודי
קטגוריה:אישים ממוצא מצרי
קטגוריה:אישים ממוצא הודי
קטגוריה:צרפתים ממוצא אלג'יראי
קטגוריה:צרפתיות שנולדו ב-1984